Mandag kommer til at byde på meget sol, og luften er varmere end i weekenden. Fra morgenstunden er der allerede god plads til solen. De skyer, der er på himlen, er høje skyer, som solen godt kan skinne igennem. De høje skyer, der består af iskrystaller, vil man kunne se på himlen meget af dagen. Især i Jylland vil himlen blive gradvist mere sløret, og op af eftermiddagen vil de blive ret tykke mod sydvest. Termometeret vil i løbet af mandagen snige sig op på 20 grader flere steder i Jylland, varmest bliver det i Sydvest- og Midtjylland. Men Odense og København kan også nå 17-18 grader i skyggen, og her vil der være mere ren solskin. Vinden kommer fra sydøst, og det er forklaringen på de røde farver mod sydvest. Her er luften varmet lang tid op over Tyskland. Omvendt er det køligt ved grønne og blå farver, hvor vinden kommer direkte ind fra vandet. Bornholm og Køge bugt er mandag en smule køligt, medmindre man har god læ for vinden. Regn på vej Et regnvejr er på vej mod Danmark i nat og først på tirsdagen, det er en varmfront efterfulgt af en koldfront, der skal passere. Regnen er tiltrængt for naturen, da Tørkeindekset her mandag morgen ligger på 9,3 ud af 10. Der vil komme mellem 3 og 10 millimeter, når fronten er passeret.
Vinden fra havet kan dog flere steder få det til at føles køligt.